b'\n_START_ARTICLE_\nSvi\xc5\xa1\xc4\x8devke\n_START_SECTION_\nZna\xc4\x8dilnosti\n_START_PARAGRAPH_\nRastline so obi\xc4\x8dajno korenikaste in imajo nasprotne liste brez prilistov ter zvezdaste, dvospolne cvetove, zdru\xc5\xbeene v socvetja.\n_START_SECTION_\nCvet\n_START_PARAGRAPH_\n\xc4\x8ca\xc5\xa1nih listov je \xc5\xa1tiri ali pet (redko ve\xc4\x8d) in so zrasli. Tudi ven\xc4\x8dnih listov je \xc5\xa1tiri ali pet, so zrasli in oblikujejo zvonast ali pladnjast venec. Pra\xc5\xa1niki so pritrjeni na venec, po \xc5\xa1tevilu pa jih je toliko kot ven\xc4\x8dnih listov._NEWLINE_Vrat pesti\xc4\x8da je enostaven. Brazda je enostavna ali dvokrpa.\n_START_SECTION_\nPlod in seme\n_START_PARAGRAPH_\nPlod je najve\xc4\x8dkrat odpirajo\xc4\x8da se glavica, redko jagoda. Semena so majhna in vsebujejo endosperm.\n_START_SECTION_\nRaz\xc5\xa1irjenost\n_START_PARAGRAPH_\nDru\xc5\xbeina je raz\xc5\xa1irjena po vsem svetu. \xc5\xa0tevilne vrste so arkti\xc4\x8dne in visokogorske rastine, mnoge rastejo na slanih ali mo\xc4\x8dvirnih rasti\xc5\xa1\xc4\x8dih. Nekatere rastejo tudi na odmirajo\xc4\x8dem rastlinstvu.\n_START_SECTION_\nUporabnost\n_START_PARAGRAPH_\n\xc5\xa0tevilne vrste rodov Gentiana in Sabatia gojijo kot okrasne rastline. Gren\xc4\x8dine iz korenik nekaterih vrst uporabljajo v zdravilstvu (encijan, svercija, tav\xc5\xbeentro\xc5\xbea).'